Quam antiquorum sollertia laudabilis res dignas memorie ad cautelam futurorum scriptis inserere consuevit, necessarium duximus hujus pagine testimonio ad noticiam posterorum transmittere quod Bernensis Guido prior, laude donni Philippi, abbatis Divionensis et aliorum fratrum, incommunicavit Oddoni, duci Burgundie, terram Sancti Stephani, que est in confinio de Polleio usque ad locum qui dicitur Balleno, edificandi gratia, ita ut ibidem villam edificaret, cujus ville et ipsius terre universi redditus qualescumque sint, sive actiones sive exactiones, tam Dux quam monachi partientur per medium. Institutio vel destitutio ministralium sive justicia totius ville vel quicquid eis provenerit lucri totum ad integrum commune erit. Dux etiam incommunicavit monachis omnes decimas quas in predicto territorio habebat, et quicquid ibidem edificaverit, vel ad opus ipsius ville adquisierit, ad munimentum hujus rei hec kuarta sigillo predicti Ducis et sigillo prefati abbatis insignita est, ut quod solemniter agitur veritatis testimonio ex omni parte fulciatur. Actum est hoc anno M°C° sexagesimo ab incarnatione Domini, laudante Maria, uxore Ducis, et ejus filio Ugone. Hujus vero conventionis sunt testes: Johannes de Monte Sancti Johannis, Bernardus, Bernuinus, monachus; Guido de Arc, monachus; Unbertus, capellanus Ducis; Unbertus, sacerdos Argilleii; Arveus, sacerdos; magister Ricardus; Robertus nepos magistri Unberti; Aimo de Divione; Robertus de Dollio; Stephanus de Polleio et Petrus, frater ejus; Ugo de Lari; Bonietus prepositus; Ugo villicus et Ugo filius ejus; Regnerius, propositus monachorum; Guido eorumdem famulus.